K barrennet

Ꝃ, a lenner kêr pe K barrennet, zo un arouezenn vrezhonek a vez arveret abaoe ar  e deroù an anvioù-lec'h : da skouer, skrivet e vez « Ꝃaofred » evit "Keraofred".

 Implij 
En un anzavDa vare ar c'hladdalc'helezh e oa un "anzav" un disklêriadur skrivet en anv ur gwaz p'en em ouestle d'un aotrou en eskemm ouzh un dalc'h. bet skrivet e 1494 e kaver ar c'hentañ testeni anavezet eus Ꝃ Diellaoueg Penn-ar-Bed, diell niv. 1E 410/1..

Ingal e veze implijet ꝃ er vuhez pemdez betek dibenn an , koulz en anvioù ar manerioù ha re an atantoù, hag en anvioù-tud deveret diouto, ha pa vijent eus an noblañs pe eus ar werin.
Ker boas hag anat e teuas ar berradur e spered ar skriverion ma veze tremenet hep ar varrenn alies, evel e Kargroas evit "Kerargroas" (1819) pe c'hoazh Kebel evit "Kerebel" (1864) — anv an elfenn gimiek kripton, bet dizoloet e 1898, a vije bet lennet kêrripton gant Breizhiz ar mare neuze.
 Ꝃ  moullet a gaver e pajenn 43 al levr Simon a Vontroulez (1834) :  Ꝃjegu  hag er bajenn 46 :  Ꝃbabu  ; neuze e oa eus al lizherenn-se e lizherenneg ar mouller Lédan e Montroulez.
 Ar memes tra war bajenn 1 An daou vreur gant ar memes mouller e 1843 : ferm Ꝃgoat a zigüezas da Fanch, ha ferm Ꝃbrat da Yan.

 Berz 
Hevelep boaz sevenadurel lec'hiel ne oa ket diouzh grad amaezhiadurezh ar Stad C'hall ; he C'huzul-Stad a lakaas berz war arver Ꝃ er skridoù ofisiel dre un diferad bet embannet war-dro 1895Yann Riou, op. cit., p. 6. Roud ebet war lec'hienn [Kuzul-Stad Bro-C'hall]..
Kendalc'het o devoa Breizhiz gant o doare, hep mar, pa voe embannet war Journal Officiel ar Republik c'hall an 22 a viz Gwengolo 1955 ur c'hemenn sklaer enep implij an arouezennLegifrance Mellad 88.

 Aspadennoù 
Ar stummoù K ha K/ a gaver a-wechoù, el lizheroù-kañv dreist-holl, hag el levrioù-pellgomz pa oa c'hoazh dindan ren ar Stad c'hall (kent an 2 a viz Gouhere 1990 neuze).

Un arouezenn Ꝃ zo bet lakaet en nodrezh "Kelt Unicode" (gwelit al liamm diavaez) ; U+A742 eo anv ar bennlizherenn Ꝃ en Unicode etrebroadel, trawalc'h eo bizskrivañ & #42818; (hep gwenn) evit Ꝃ evel er pennad-mañ. Ul lizherenn vihan zo ivez : ꝃ''' (& #42819; = U+A473) Unicode character "Latin capital letter K with diagonal stroke" (U+A742).
 Aotreet eo kement den d'ober gant an arouezenn vreizhat-rik-se pa skriv gant an dorn ez-prevez – un doare aes eo da bellaat diouzh beli... ꝂnetraUnan eus lesanvioù brezhonek niverus Pariz eo « Ꝃnetra »..
Ur gannadez c'hall, Emeline K/Bidi (), zo bet dilennet daoust dezhi kaout un anv ma'z eo skrivet an arouez berzet gant al lezennAssemblée nationale ;  K'Bidi  a vez skrivet ivezZinfos974.

 Levrlennadur 
 Yann Riou (1992), Le K barré d'hier à aujourd'hui – Exposé basé sur l'exemple de Lampaul-Plouarzel'', Association Lambaol, Lambaol-Blouarzhel.

 Liammoù diabarz 
 Ker en anvioù (tud, lec'hioù...),
 Kêr, an anv boutin.

 Liamm diavaez 
 Notennoù diwar-benn an arouezenn « K barrennet » gant An Drouizig

 Notennoù 

Rummad:Brezhoneg